pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​นายกรัฐมนตรีตรวจเยี่ยมสภาพเจดีย์ชัยมงคลเพื่อเตรียมการบูรณะ พร้อมสักการะสิ่งศักดิ์สิทธิ์วัดใหญ่ชัยมงคล เพื่อความเป็นสิริมงคล ในการลงพื้นที่ปฏิบัติราชการ จ.พระนครศรีอยุธยา
วันศุกร์ที่ 3 มีนาคม 2566
03/03/2566
​นายกรัฐมนตรีตรวจเยี่ยมสภาพเจดีย์ชัยมงคลเพื่อเตรียมการบูรณะ พร้อมสักการะสิ่งศักดิ์สิทธิ์วัดใหญ่ชัยมงคล เพื่อความเป็นสิริมงคล ในการลงพื้นที่ปฏิบัติราชการ จ.พระนครศรีอยุธยา
​นายกรัฐมนตรีตรวจเยี่ยมสภาพเจดีย์ชัยมงคลเพื่อเตรียมการบูรณะ พร้อมสักการะสิ่งศักดิ์สิทธิ์วัดใหญ่ชัยมงคล เพื่อความเป็นสิริมงคล ในการลงพื้นที่ปฏิบัติราชการ จ.พระนครศรีอยุธยา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (3 มีนาคม 2566) เวลา 10.10 น. ณ วัดใหญ่ชัยมงคล ตําบลคลองสวนพลู อําเภอพระนครศรีอยุธยา จังหวัดพระนครศรีอยุธยา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สักการะพระพุทธชัยมงคลและนมัสการพระครูสิริชัยมงคล ชยธมโม เจ้าอาวาสวัดใหญ่ชัยมงคล ในอุโบสถ เพื่อความเป็นสิริมงคลในการลงพื้นที่ปฏิบัติราชการจังหวัดพระนครศรีอยุธยา โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายธนกร วังบุญคงชนะ รัฐมนตรีประจําสํานักนายกรัฐมนตรี และนายพีระพันธุ์ สาลีรัฐวิภาค เลขาธิการนายกรัฐมนตรี เข้าร่วมด้วย
โอกาสนี้ นายกรัฐมนตรีเข้ากราบสักการะพระประธานและนมัสการพระครูสิริชัยมงคล ชยธมฺโม เจ้าอาวาสวัดใหญ่ชัยมงคล ถวายชุดไทยธรรมและผ้าไตร ณ อุโบสถ พร้อมกรวดน้ํารับพรจากเจ้าอาวาสวัดใหญ่ชัยมงคล จากนั้นนายกรัฐมนตรีได้ถวายผ้าห่มพระพุทธรูปและผ้าห่มพระเจดีย์ เพื่อสักการะพระเจดีย์ชัยมงคลและสักการะพระพุทธรูปปางไสยาสน์ ต่อด้วยเข้าสักการะพระบรมราชานุสาวรีย์สมเด็จพระนเรศวรมหาราช พร้อมถวายมาลา ถวายดาบและถวายไก่กับช้างคู่เพื่อความเป็นสิริมงคลในการตรวจราชการที่จังหวัดพระนครศรีอยุธยา
ทั้งนี้ นายกรัฐมนตรีได้ร่วมถ่ายภาพกับประชาชนในพื้นที่ รวมทั้งนักท่องเที่ยวชาวไทยและชาวต่างชาติด้วยบรรยากาศที่อบอุ่นและเป็นกันเอง พร้อมกล่าวขอบคุณประชาชนชาวอยุธยาทุกคนที่มาให้การต้อนรับด้วยความอบอุ่น การทําบุญไหว้พระเป็นการสร้างบุญกุศลและสร้างความเป็นสิริมงคลให้กับตนเองและผู้อื่น ขอให้ประชาชนมีความสุขและช่วยกันปกปักรักษาชาติ ศาสนา พระมหากษัตริย์เหมือนอย่างประวัติศาสตร์ชาติไทยในอดีตของเรา
รัฐบาลไทย-ข่าวทำเนียบรัฐบาล-ที่ปรึกษารัฐมนตรีว่าการกระทรวง อว. เป็นประธานในพิธีเปิดงานมอบโล่เชิดชูเกียรติ “คนดี ศรีราชภัฏสุรินทร์”
วันศุกร์ที่ 3 มีนาคม 2566
ที่ปรึกษารัฐมนตรีว่าการกระทรวง อว. เป็นประธานในพิธีเปิดงานมอบโล่เชิดชูเกียรติ “คนดี ศรีราชภัฏสุรินทร์”
ที่ปรึกษารัฐมนตรีว่าการกระทรวง อว. เป็นประธานในพิธีเปิดงานมอบโล่เชิดชูเกียรติ “คนดี ศรีราชภัฏสุรินทร์”
ช่วงค่ําของวันที่ 14 กุมภาพันธ์ 2566 นายสัมพันธ์ เย็นสําราญ ที่ปรึกษารัฐมนตรีว่าการกระทรวง อว. เป็นประธานในพิธีเปิดงานมอบโล่เชิดชูเกียรติ “คนดี ศรีราชภัฏสุรินทร์” และชมการแสดงแบบผ้านานาชาติ ณ สวนเฉลิมพระเกียรติพระบาทสมเด็จพระเจ้าอยู่หัว เฉลิมพระชนมพรรษา 80 พรรษา
พิธีมอบโล่เชิดชูเกียรติ “คนดี ศรีราชภัฏสุรินทร์” จัดขึ้นเนื่องในโอกาสฉลองครบรอบ 50 ปี การก่อตั้งมหาวิทยาลัยราชภัฏสุรินทร์ เพื่อเป็นการยกย่องเชิดชูเกียรติปูชนียบุคคลที่มีคุณูปการต่อการสร้างชื่อเสียง ผลักดันให้มหาวิทยาลัยราชภัฏสุรินทร์ดําเนินตามวัตถุประสงค์ ตอบสนองต่อพันธกิจในการพัฒนาชุมชน ท้องถิ่น สามารถผลิตบัณฑิตออกไปรับใช้สังคมจนประสบผลสําเร็จอย่างเป็นรูปธรรมและยั่งยืน เป็นที่รู้จักของประชาคม อีกทั้งยังเป็นบุคคลตัวอย่างในการครองตนอย่างมีคุณธรรม จริยธรรม และเป็นแบบอย่างที่ดีต่อชนรุ่นหลัง
รัฐบาลไทย-ข่าวทำเนียบรัฐบาล-รองปลัดเกษตรฯ ติดตามความก้าวหน้าโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ปี 2566
วันศุกร์ที่ 3 มีนาคม 2566
รองปลัดเกษตรฯ ติดตามความก้าวหน้าโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ปี 2566
รองปลัดเกษตรฯ ติดตามความก้าวหน้าโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ปี 2566
นายอภัย สุทธิสังข์ รองปลัดกระทรวงเกษตรและสหกรณ์ เปิดเผยภายหลังเป็นประธานการประชุมคณะทํางานโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ครั้งที่ 1/2566 โดยมีผู้แทนหน่วยงานทั้งในและนอกสังกัดที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ และผ่านระบบ Zoom Cloud Meeting ว่า การประชุมคณะทํางานโครงการขับเคลื่อนการเกษตรระดับหมู่บ้านสู่การผลิตสินค้าเกษตรมูลค่าสูง ครั้งที่ 1/2566 ในวันนี้ เป็นการติดตามความก้าวหน้าการดําเนินโครงการฯ ประจําปีงบประมาณ พ.ศ. 2566 ในภาพรวม ตามที่กระทรวงเกษตรฯ ได้กําหนดแนวทางการดําเนินงานและแผนปฏิบัติการโครงการฯ ประกอบด้วย 1) ได้จัดตั้งทีมกลุ่มอําเภอจากกลุ่มงานของสํานักงานเกษตรและสหกรณ์จังหวัด และมอบหมายกลุ่มอําเภอดําเนินการในพื้นที่แล้ว ทั้งหมด 76 จังหวัด 2) แต่งตั้งคณะทํางานโครงการฯ ระดับอําเภอแล้ว 58 จังหวัด 711 อําเภอ 3) จัดประชุมคณะกรรมการขับเคลื่อนงานด้านการเกษตรระดับจังหวัดแล้ว 72 จังหวัด
4) จัดประชุมคณะทํางานโครงการฯ ระดับอําเภอหรือคณะทํางานขับเคลื่อนงานด้านเกษตรระดับอําเภอแล้ว 429 อําเภอ
5) คัดเลือกอาสาสมัครเกษตรหมู่บ้านแล้ว 304 หมู่บ้าน 6) จัดประชุมคณะกรรมการหมู่บ้านร่วมกับอาสาสมัครเกษตรหมู่บ้านแล้ว 172 หมู่บ้าน และ 7) คัดเลือกหมู่บ้านแล้ว 526 หมู่บ้าน ทบทวนแผนพัฒนาการเกษตรระดับหมู่บ้านแล้ว 73 หมู่บ้าน และจัดทําแผนธุรกิจเกษตรรายสินค้าแล้ว 11 แผน ขณะเดียวกัน ได้รับทราบรายงานความก้าวหน้าการดําเนินโครงการฯ ของจังหวัด
จากสํานักงานเกษตรและสหกรณ์จังหวัดน่าน จังหวัดกาญจนบุรี จังหวัดอุบลราชธานี และจังหวัดนครศรีธรรมราช
ซึ่งเป็นตัวแทนสรุปรายงานฯ ของแต่ละภาค พบว่ามีความก้าวหน้าตามลําดับพอสมควร
ทั้งนี้ ที่ประชุมมีมติเห็นชอบร่วมกัน โดยมอบหมายสํานักแผนงานและโครงการพิเศษ แจ้งสํานักงานเกษตรและสหกรณ์จังหวัด เพื่อเร่งรัดติดตามการดําเนินการคัดเลือกหมู่บ้านให้แล้วเสร็จตามแผนปฏิบัติการโครงการฯ ประจําปีงบประมาณ พ.ศ. 2566 และขอให้หน่วยงานที่เกี่ยวข้อง อาทิ กระทรวงพาณิชย์ กรมการปกครอง และธนาคารเพื่อการเกษตรและสหกรณ์การเกษตร (ธ.ก.ส.) กําชับหน่วยงานในระดับพื้นที่ให้การสนับสนุน มีส่วนร่วมในการดําเนินโครงการฯ และพิจารณาแหล่งเงินทุน เพื่อสนับสนุนแผนธุรกิจเกษตรรายสินค้าของหมู่บ้านตามภารกิจที่รับผิดชอบ รวมทั้งมอบหมายให้หน่วยงานในสังกัด
นําแผนงาน/โครงการจากการทบรวนแผนพัฒนาการเกษตรระดับหมู่บ้าน มาบรรจุไว้ในแผนพัฒนาการเกษตรและสหกรณ์
ของจังหวัด และผลักดันเข้าสู่คําของบประมาณประจําปีของหน่วยงาน จังหวัด และกลุ่มจังหวัดต่อไป
รัฐบาลไทย-ข่าวทำเนียบรัฐบาล-พม. เตรียมจัดงานวันสตรีสากล 2566 "พลังสตรีและเด็กหญิง ร่วมสร้างสรรค์นวัตกรรมและเทคโนโลยี สู่ความเสมอภาคระหว่างเพศอย่างยั่งยืน" 8 มี.ค. นี้
วันศุกร์ที่ 3 มีนาคม 2566
พม. เตรียมจัดงานวันสตรีสากล 2566 "พลังสตรีและเด็กหญิง ร่วมสร้างสรรค์นวัตกรรมและเทคโนโลยี สู่ความเสมอภาคระหว่างเพศอย่างยั่งยืน" 8 มี.ค. นี้
พม. เตรียมจัดงานวันสตรีสากล 2566 "พลังสตรีและเด็กหญิง ร่วมสร้างสรรค์นวัตกรรมและเทคโนโลยี สู่ความเสมอภาคระหว่างเพศอย่างยั่งยืน" 8 มี.ค. นี้
วันนี้ (3 มี.ค. 66) เวลา 08.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวง พม. กําหนดจัดงานวันสตรีสากล ประจําปี 2566 ภายใต้แนวคิด “พลังสตรีและเด็กหญิง ร่วมสร้างสรรค์นวัตกรรมและเทคโนโลยี สู่ความเสมอภาคระหว่างเพศอย่างยั่งยืน” ในวันพุธที่ 8 มีนาคม 2566 เวลา 08.00 – 12.00 น. โดยมี พลเอก ประยุทธ์ จันทร์โอชา นายกรัฐมนตรี เป็นประธานเปิดงาน ณ ห้องประชุมชั้น 2 และบริเวณโถงชั้น 1 อาคารกรมพัฒนาสังคมและสวัสดิการ กระทรวง พม. สะพ่นขาว ถนนกรุงเกษม กรุงเทพฯ เนื่องด้วยองค์การสหประชาชาติได้กําหนดให้วันที่ 8 มีนาคมของทุกปี เป็นวันสตรีสากล เพื่อให้ประเทศสมาชิกทั่วโลกได้ตระหนักถึงคุณค่า ความสําคัญ และการเคารพในศักดิ์ศรีของสตรี
สําหรับประเทศไทย กระทรวง พม. โดยกรมกิจการสตรีและสถาบันครอบครัว (สค.) ในฐานะหน่วยงานหลักของภาครัฐมีภารกิจสําคัญในการพัฒนาศักยภาพสตรีและส่งเสริมความเสมอภาคระหว่างเพศ ได้จัดงานวันสตรีสากลมาอย่างต่อเนื่อง เพื่อเป็นการให้เกียรติ ยกย่องบทบาทต่างๆ ของสตรี และสร้างความเสมอภาคในทุกมิติ อีกทั้งมุ่งมั่นผลักดันพลังสตรีให้เป็นส่วนสําคัญในการขับเคลื่อนเศรษฐกิจและสังคมของประเทศต่อไป
นายอนุกูล กล่าวเพิ่มเติมว่า งานวันสตรีสากล ประจําปี 2566 มีพิธีมอบรางวัลเกียรติยศแก่คุณหญิงณัฐิกา วัฒนเวคิน อังอุบลกุล และโล่ประกาศเกียรติคุณแก่สตรี บุคคล และหน่วยงานองค์กรดีเด่น จํานวน 15 สาขา 58 รางวัล เพื่อยกย่องเชิดชูเกียรติแบบอย่างที่ดีของสังคม อีกทั้งมีพิธีลงนามบันทึกความร่วมมือระหว่างกระทรวง พม. และ ศูนย์คุณธรรม นอกจากนี้ มีบูธนิทรรศการแสดงนวัตกรรมและเทคโนโลยีเพื่อประชาชนของหน่วยงานสังกัดกระทรวง พม. และภาคีเครือข่าย
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-​รัฐบาลดึงศักยภาพครู-ผู้เชี่ยวชาญเฉพาะทางเกษียณอายุ 30,000 คน ร่วมพัฒนากำลังคนของประเทศผ่านโครงการอาสาสมัครกระทรวงศึกษาธิการ
วันพฤหัสบดีที่ 2 มีนาคม 2566
02/03/2566
​รัฐบาลดึงศักยภาพครู-ผู้เชี่ยวชาญเฉพาะทางเกษียณอายุ 30,000 คน ร่วมพัฒนากําลังคนของประเทศผ่านโครงการอาสาสมัครกระทรวงศึกษาธิการ
​รัฐบาลดึงศักยภาพครู-ผู้เชี่ยวชาญเฉพาะทางเกษียณอายุ 30,000 คน ร่วมพัฒนากําลังคนของประเทศผ่านโครงการอาสาสมัครกระทรวงศึกษาธิการ
วันที่ 2 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่ประเทศไทยได้เข้าสู่สังคมผู้สูงอายุแล้วในปี 2564 ที่ผ่านมา และคาดว่าในปี 11 ปีข้างหน้าจะเพิ่มขึ้นเป็นร้อยละ 28 ของประชากรทั้งประเทศซึ่งถือเป็นสังคมผู้สูงอายุระดับสุดยอด รัฐบาลได้กําหนดนโยบายและแผนงาน กิจกรรมของหน่วยงานต่างๆ เพื่อรองรับกับสภาวการณ์ดังกล่าว ตั้งแต่ระดับยุทธศาสตร์ชาติ แผนปฏิบัติการด้านผู้สูงอายุระยะที่3 (พ.ศ.2566-80) ผลักดันทั้งการยกระดับคุณภาพชีวิตของผู้สูงอายุ รวมถึงดําเนินการเชิงรุกเตรียมการสําหรับผู้มีอายุ 25-59 ปีในปัจจุบันที่เป็นผู้สูงอายุใน 1-35 ปีข้างหน้า
ในส่วนของกระทรวงศึกษาธิการกําลังจะดําเนินโครงการอาสาสมัครกระทรวงศึกษาธิการ (อส.ศธ.) ซึ่งจะเป็นโครงการระยะ 3-6 เดือน ข้างหน้าของปี 2566 โครงการนี้จะเป็นการดึงศักยภาพความรู้ความสามารถของผู้สูงอายุกลุ่ม ครูเกษียณอายุราชการ กลุ่มผู้เชี่ยวชาญทางวิชาชีพ เข้ามาร่วมกับกระทรวงศึกษาธิการ กระทรวงแรงงาน กระทรวงการพัฒนาสังคมและความมั่นคงของมนุษย์ กระทรวงมหาดไทย และหน่วยงานต่างๆ ในการพัฒนาและสร้างองค์ความรู้ให้กับคนทุกช่วงวัยในระดับพื้นที่ผ่านกิจกรรมต่างๆ
น.ส.ไตรศุลี กล่าวว่า ภารกิจของ อส.ศธ. มีอย่างเช่นการเป็นครูอาสาสมัครจิตอาสา เพื่อพัฒนาการศึกษาระหว่างสถานศึกษา ครู ผู้ปกครอง ชุมชนและภาคส่วนที่เกี่ยวข้อง ในการฟื้นฟูภาวะถดถอยทางการเรียนรู้ให้กับผู้เรียนทุกระดับ ช่วยในการพัฒนาศักยภาพของเด็กและเยาวชน การฝึกทักษะของคนในชุมชน การเป็นวิทยากรในศูนย์ฝึกอบรบฝีมือแรงงาน ของกระทรวงแรงงาน เป็นต้น
โดยกระทรวงศึกษาธิการจะประกาศรายละเอียดโครงการและเปิดรับสมัคร อส.ศธ. ผ่านระบบออนไลน์ต่อไป มีเป้าหมายผู้สมัครเป็นครูเกษียณอายุ ผู้เชี่ยวชาญทางวิชาชีพต่างๆ จํานวน 30,000 คน ในทุกพื้นที่ทั่วประเทศ
"โครงการ อส.ศธ. จะช่วยดึงศักยภาพของผู้สูงอายุที่มีอยู่สูงมากด้วยประสบการณ์ทั้งมิติชีวิตและการทํางาน มาเสริมสร้างการพัฒนาคนในช่วงวัยอื่นๆ และยังช่วยให้กลุ่มผู้สูงอายุที่ร่วมโครงการมีความสุข รู้สึกมีคุณค่าจากการได้ทําประโยชน์ให้สังคม และเป็นโอกาสที่จะเกิดงานใหม่ๆ ระหว่างร่วมและหลังการร่วมโครงการ โดยกระทรวงศึกษาธิการจะส่งเสริมให้มี อส.สธ. ในทุกจังหวัดทั่วประเทศ" น.ส.ไตรศุลี กล่าว
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิ ดำเนินการปิดพื้นที่จุดตรวจค้นผู้โดยสารขาออกระหว่างประเทศโซน 3 บางส่วนชั่วคราว ระหว่างวันที่ 1 - 29 มีนาคม 2566 เพื่อติดตั้งระบบส่งคืนถาดใส่สัมภาระอัตโนมัติ
วันพฤหัสบดีที่ 2 มีนาคม 2566
ท่าอากาศยานสุวรรณภูมิ ดําเนินการปิดพื้นที่จุดตรวจค้นผู้โดยสารขาออกระหว่างประเทศโซน 3 บางส่วนชั่วคราว ระหว่างวันที่ 1 - 29 มีนาคม 2566 เพื่อติดตั้งระบบส่งคืนถาดใส่สัมภาระอัตโนมัติ
...
ท่าอากาศยานสุวรรณภูมิ บริษัท ท่าอากาศยานไทย จํากัด (มหาชน) (ทอท.)กระทรวงคมนาคมได้ดําเนินการปิดพื้นที่จุดตรวจค้นผู้โดยสารขาออกระหว่างประเทศ โซน 3 บางส่วนชั่วคราว (ด้านทิศตะวันตก) ระหว่างวันที่ 1 - 29 มีนาคม 2566 เพื่อติดตั้งระบบส่งคืนถาดใส่สัมภาระอัตโนมัติ (Automatic Return Tray System หรือ ARTS)
โดยในช่วงที่ปิดปรับปรุงนี้ ผู้โดยสารสามารถใช้บริการที่จุดตรวจค้นฯ โซน 2 (บริเวณเคาน์เตอร์เช็กอิน Row J และ M) จุดตรวจค้นฯ โซน 3 ด้านทิศตะวันออก (บริเวณเคาน์เตอร์เช็กอิน Row S) และท่าอากาศยานสุวรรณภูมิได้เพิ่มช่องทางตรวจค้นสําหรับผู้โดยสารทั่วไปที่จุดตรวจค้นฯ โซน 1 (บริเวณเคาน์เตอร์เช็กอิน Row A)
ทั้งนี้ ท่าอากาศยานสุวรรณภูมิได้จัดให้มีเจ้าหน้าที่คอยอํานวยความสะดวกและให้คําแนะนําการใช้บริการให้เป็นไปด้วยความสะดวกและรวดเร็ว โดยการติดตั้งระบบ ARTS นี้ เมื่อดําเนินการแล้วเสร็จ จะเพิ่มประสิทธิภาพในการให้บริการตรวจค้นผู้โดยสารและสัมภาระให้ได้รับความสะดวก และรวดเร็วยิ่งขึ้น
ท่าอากาศยานสุวรรณภูมิ ขออภัยในความไม่สะดวกในช่วงเวลาที่ต้องทําการปิดพื้นที่จุดตรวจค้นบางส่วนชั่วคราว เพื่อดําเนินการดังกล่าว และขอความร่วมมือผู้โดยสารที่จะเดินทางเที่ยวบินขาออกระหว่างประเทศควรเผื่อเวลาก่อนการเดินทางประมาณ 3 ชั่วโมง
สามารถสอบถามข้อมูลเพิ่มเติมได้ที่ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-“ดร.สาธิต” เปิดอาคารอุบัติเหตุและผู้ป่วยนอก 6 ชั้น รพ.แกลง รองรับการขยายตัวพื้นที่ EEC
วันเสาร์ที่ 4 มีนาคม 2566
“ดร.สาธิต” เปิดอาคารอุบัติเหตุและผู้ป่วยนอก 6 ชั้น รพ.แกลง รองรับการขยายตัวพื้นที่ EEC
รัฐมนตรีช่วยว่าการกระทรวงสาธารณสุข เปิดอาคารอุบัติเหตุและผู้ป่วยนอก 6 ชั้น โรงพยาบาลแกลง จังหวัดระยอง รองรับผู้ป่วยอุบัติเหตุฉุกเฉิน และประชาชนที่เจ็บป่วยในพื้นที่และใกล้เคียง ตามแผนพัฒนาจังหวัดระยองในโครงการระเบียงเศรษฐกิจภาคตะวันออก (EEC)
รัฐมนตรีช่วยว่าการกระทรวงสาธารณสุข เปิดอาคารอุบัติเหตุและผู้ป่วยนอก 6 ชั้น โรงพยาบาลแกลง จังหวัดระยอง รองรับผู้ป่วยอุบัติเหตุฉุกเฉิน และประชาชนที่เจ็บป่วยในพื้นที่และใกล้เคียง ตามแผนพัฒนาจังหวัดระยองในโครงการระเบียงเศรษฐกิจภาคตะวันออก (EEC)
วันนี้ (4 มีนาคม 2566) ที่ โรงพยาบาลแกลง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานเปิดอาคารอุบัติเหตุและผู้ป่วยนอก 6 ชั้น โดยมี นายไตรภพ วงศ์ไตรรัตน์ ผู้ว่าราชการจังหวัดระยอง นายแพทย์ณรงค์ อภิกุลวณิช รองปลัดกระทรวงสาธารณสุข นายแพทย์มนู ศุกลสกุล สาธารณสุขนิเทศก์ เขตสุขภาพที่ 6 นายแพทย์สุนทร เหรียญภูมิการกิจ นายแพทย์สาธารณสุขจังหวัดระยอง นายปิยะ ปิตุเตชะ นายกองค์การบริหารส่วนจังหวัดระยอง นายแพทย์สุมน ตั้งสุนทรวิวัฒน์ ผู้อํานวยการโรงพยาบาลแกลง หน่วยงานที่เกี่ยวข้อง และเจ้าหน้าที่ เข้าร่วมพิธี
ดร.สาธิต กล่าวว่า โรงพยาบาลแกลงได้จัดทําโครงการพัฒนาศักยภาพการให้บริการรักษาพยาบาลด้านอุบัติเหตุและฉุกเฉินรองรับเขตพัฒนาพิเศษภาคตะวันออก (EEC) โดยได้รับอนุมัติจัดสรรงบในโครงการพัฒนาระเบียงเศรษฐกิจภาคตะวันออกแบบบูรณาการ ตามแผนพัฒนาจังหวัดระยองที่เร่งรัดให้มีการขยายบริการด้านสาธารณสุข เพื่อรองรับการขยายตัวของ EEC ที่จะมีประชากรย้ายเข้ามาทํางานในพื้นที่ รวมถึงการเดินทางเข้ามาจํานวนมากของนักท่องเที่ยวทั้งชาวไทยและชาวต่างชาติ เนื่องจากอําเภอแกลงมีเส้นทางคมนาคมสําคัญผ่านไปสู่แหล่งท่องเที่ยวในจังหวัดจันทบุรี จังหวัดตราด และประเทศกัมพูชา
“อาคารอุบัติเหตุและผู้ป่วยนอก 6 ชั้น โรงพยาบาลแกลง นอกจากจะสามารถรองรับผู้ป่วยอุบัติเหตุฉุกเฉิน และประชาชนที่เจ็บป่วยด้วยโรคอื่น ๆ ทั้งในพื้นที่และใกล้เคียงที่เข้ามาใช้บริการได้อย่างมีประสิทธิภาพ มีมาตรฐาน สะดวก รวดเร็ว และปลอดภัย ยังเป็นการเพิ่มขีดความสามารถด้านการรักษาพยาบาลเพื่อตอบสนองต่อปริมาณผู้ป่วยที่จะมีเพิ่มขึ้นในพื้นที่ด้วย” ดร.สาธิตกล่าว
ด้านนายแพทย์สุมน กล่าวเพิ่มเติมว่า อาคารอุบัติเหตุและผู้ป่วยนอก 6 ชั้น เริ่มก่อสร้างเมื่อวันที่ 7 พฤศจิกายน 2563 แล้วเสร็จเมื่อวันที่ 24 กุมภาพันธ์ 2566 เป็นอาคารคอนกรีตเสริมเหล็ก 6 ชั้น ใช้งบประมาณในการก่อสร้าง 137,500,000 บาท มีพื้นที่ใช้สอย 11,227 ตารางเมตร ประกอบด้วย ชั้น 1 แผนกงานอุบัติเหตุและฉุกเฉิน งานผู้ป่วยนอก ห้องจ่ายยา ชั้น 2 แผนกงานผู้ป่วยนอก ชั้น 3 แผนกงานทันตกรรม ชั้น 4 ศูนย์คอมพิวเตอร์ ชั้น 5 สํานักงานด้านอํานวยการ งานบริหารทั่วไป ชั้น 6 ห้องประชุมใหญ่ และห้องประชุมการประชุมทางไกล
************************************************ 4 มีนาคม 2566
รัฐบาลไทย-ข่าวทำเนียบรัฐบาล-รองนายกฯ พลเอก ประวิตรฯ เสียใจเหตุลอบวางระเบิด ชุด EOD เสียชีวิต 2 นาย บาดเจ็บ 3 นาย สั่งดูแลช่วยเหลือและเร่งตามจับคนร้าย
วันเสาร์ที่ 4 มีนาคม 2566
04/03/2566
รองนายกฯ พลเอก ประวิตรฯ เสียใจเหตุลอบวางระเบิด ชุด EOD เสียชีวิต 2 นาย บาดเจ็บ 3 นาย สั่งดูแลช่วยเหลือและเร่งตามจับคนร้าย
รองนายกฯ พลเอก ประวิตรฯ เสียใจเหตุลอบวางระเบิด ชุด EOD เสียชีวิต 2 นาย บาดเจ็บ 3 นาย สั่งดูแลช่วยเหลือและเร่งตามจับคนร้าย
รองนายกฯ พลเอก ประวิตรฯ เสียใจเหตุลอบวางระเบิด ชุด EOD เสียชีวิต 2 นาย บาดเจ็บ 3 นาย สั่งดูแลช่วยเหลือและเร่งตามจับคนร้าย
โฆษก กห. เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ได้กล่าวแสดงความเสียใจ กับครอบครัวของกําลังพลชุด EOD จํานวน 2 นาย และกําลังพลที่ได้รับบาดเจ็บ 3 นาย จากการถูกกลุ่มก่อความไม่สงบในพื้นที่ จชต.ลักลอบวางระเบิด ขณะเดินทางปฏิบัติงานในพื้นที่ บ.ไออาร์แซ ต.ศรีสาคร อ.ศรีสาคร จว.นราธิวาส ในเย็นวันนี้ที่ผ่านมา
โดยได้สั่งการ ทบ.และ กอ.รมน.ภาค 4 นําผู้เสียชีวิต ร่วมประกอบพิธีทางศาสนาอย่างสมเกียรติ และช่วยเหลือดูแลผู้ได้รับบาดเจ็บอย่างดีที่สุด รวมทั้งให้เยียวยาและดูแลสิทธิกําลังพลและครอบครัวผู้ได้รับบาดเจ็บและสูญเสียต่อเนื่องกันไป พร้อมกันนี้ นรม.และรมว.กห.ยังได้กําชับทุกหน่วยงานความมั่นคงในพื้นที่ ขอให้เพิ่มความระมัดระวังไม่ประมาท และให้เร่งติดตามจับกุมกลุ่มผู้ก่อเหตุมาดําเนินการทางกฎหมายโดยเร็ว
โฆษก กห. กล่าวในนามกําลังพลของ กห. ขอสดุดีและไว้อาลัย ต่อความกล้าและเสียสละของชุด EOD ที่ได้รับบาดเจ็บและเสียชีวิตทุกนาย ซึ่งได้ปฏิบัติหน้าที่เก็บกู้และป้องกันเหตุระเบิดได้ในหลายเหตุการณ์ที่ผ่านมา โดยสามารถลดความรุนแรงเสียหายและการสูญเสียของประชาชนบริสุทธิ์จํานวนมากในหลายเหตุการณ์ที่ผ่านมา จึงถือเป็นการสูญเสียบุคลากรของกองทัพและประชาชนที่มีคุณค่ายิ่งร่วมกัน
........
รัฐบาลไทย-ข่าวทำเนียบรัฐบาล-สธ.ระนอง เผยผลงาน Mobile Stroke Unit ออกรักษาผู้ป่วยหลอดเลือดสมองถึงในตลาด ช่วยผู้ป่วยพ้นภาวะวิกฤต กลับมาใช้ชีวิตได้ปกติ
วันเสาร์ที่ 4 มีนาคม 2566
สธ.ระนอง เผยผลงาน Mobile Stroke Unit ออกรักษาผู้ป่วยหลอดเลือดสมองถึงในตลาด ช่วยผู้ป่วยพ้นภาวะวิกฤต กลับมาใช้ชีวิตได้ปกติ
นายแพทย์สาธารณสุขจังหวัดระนอง เผยความสําเร็จหน่วยโรคหลอดเลือดสมองเคลื่อนที่ (Mobile Stroke Unit) จากสถาบันประสาทวิทยา ขณะประจําการที่โรงพยาบาลระนอง 1 เดือน ได้ออกปฏิบัติการรักษาผู้ป่วยโรคหลอดเลือดสมองนําส่งจากอําเภอกระบุรี
ที่ตลาดกลางยางระนอง ช่วยให้ผู้ป่วยพ้นภาวะวิกฤติ ก่อนส่งรักษาต่อเนื่องจนหายเป็นปกติ
นายแพทย์นรเทพ อัศวพัชระ นายแพทย์สาธารณสุขจังหวัดระนอง เปิดเผยว่า ตามมาตรฐานการรักษา ผู้ป่วยโรคหลอดเลือดสมองต้องได้รับยาละลายลิ่มเลือดภายใน 4 ชั่วโมงครึ่ง ซึ่งจะช่วยลดการเกิดความพิการและเสียชีวิตได้ สถาบันประสาทวิทยา กรมการแพทย์ จึงได้เลือกจังหวัดระนองเป็นพื้นที่นําร่องในการพัฒนาต้นแบบการเข้าถึงการรักษาผู้ป่วยโรคหลอดเลือดสมองเชิงรุก โดยนํารถ Mobile Stroke Unit ของสถาบันประสาทวิทยา มาประจําการที่โรงพยาบาลระนอง เป็นเวลา 1 เดือน (1-28 กุมภาพันธ์ 2566) เพื่อเพิ่มประสิทธิภาพในการให้บริการ และเป็นต้นแบบให้แก่หน่วยงานเครือข่ายได้พัฒนาการดูแลรักษาผู้ป่วยโรคหลอดเลือดสมอง รวมทั้งการส่งต่อที่เป็นระบบและมีประสิทธิภาพ
นายแพทย์นรเทพ กล่าวต่อว่า ได้รับรายงานจาก นายแพทย์อรุณ สัตยาพิศาล ผู้อํานวยการโรงพยาบาลระนอง ถึงผลการปฏิบัติการของหน่วยโรคหลอดเลือดสมองเคลื่อนที่ (Mobile Stroke Unit) สถาบันประสาทวิทยา ว่าสามารถช่วยผู้ป่วยหลอดเลือดสมองจังหวัดระนองได้สําเร็จ เมื่อวันที่ 22 กุมภาพันธ์ 2566 โดยผู้ป่วย เป็นชายไทย อายุ 51 ปี ขณะขับรถที่อําเภอกระบุรี จังหวัดระนอง เกิดอาการผิดปกติ แขนขาข้างขวาอ่อนแรง พูดไม่ชัด ญาติจึงโทรแจ้งสายด่วน 1669 ทีมพยาบาล EMS โรงพยาบาลกระบุรี ได้เข้ารับผู้ป่วยที่จุดเกิดเหตุภายในเวลา 10 นาที พบผู้ป่วยแขนขาข้างขวาอ่อนแรง ยกได้เล็กน้อย พูดไม่ชัด ลิ้นแข็ง จึงรีบส่งตัวผู้ป่วย พร้อมทั้งประสานทีมแพทย์และพยาบาลประจํา mobile stroke unit ออกปฏิบัติการช่วยเหลือผู้ป่วย ณ ตลาดกลางยางระนอง ซึ่งอยู่ใกล้ที่สุด ใช้ระยะเวลาเดินทางเพียง 25 นาที แพทย์ได้ทําการ CT Scan และให้ยาละลายลิ่มเลือดบนรถ Mobile Stroke Unit ก่อนส่งต่อผู้ป่วยเข้ารับการดูแลต่อเนื่องที่โรงพยาบาลระนอง ซึ่งผู้ป่วยหลังได้รับยาอาการดีขึ้น แขนขาขวากลับมามีแรงปกติ พูดชัดเจน และใช้ชีวิตได้ตามปกติ
“สิ่งสําคัญที่สุดของผู้ป่วยโรคหลอดเลือดสมอง คือการเข้าถึงการรักษาที่รวดเร็วที่สุด ดังนั้น หากพบผู้ที่มีอาการปากเบี้ยว พูดไม่ชัด ชาบริเวณใบหน้า ปวดมึนศีรษะ แขนขาอ่อนแรง ตาพร่ามัวแบบเฉียบพลัน ขอให้รีบโทรแจ้งสายด่วน 1669 หรือนําส่งโรงพยาบาลใกล้บ้านทันที อย่ารอว่าอาการจะดีขึ้น เพราะยิ่งผู้ป่วยได้รับการรักษาเร็วเท่าใด ยิ่งลดความเสี่ยงของภาวะสมองขาดเลือด และลดความรุนแรงของการทุพพลภาพได้มากขึ้นเท่านั้น” นายแพทย์นรเทพ กล่าว
มีนาคม/9 ************************************************ 4 มีนาคม 2566
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชม สวทช. ร่วมภาคเอกชน คิดค้นนวัตกรรมแก้ปัญหาราคามะนาวผันผวน ช่วยให้ผู้บริโภคเข้าถึงน้ำมะนาวสำเร็จรูปคุณภาพสูงราคาไม่แพง
วันเสาร์ที่ 4 มีนาคม 2566
04/03/2566
​โฆษกรัฐบาลเผย นายกฯ ชื่นชม สวทช. ร่วมภาคเอกชน คิดค้นนวัตกรรมแก้ปัญหาราคามะนาวผันผวน ช่วยให้ผู้บริโภคเข้าถึงน้ํามะนาวสําเร็จรูปคุณภาพสูงราคาไม่แพง
​โฆษกรัฐบาลเผย นายกฯ ชื่นชม สวทช. ร่วมภาคเอกชน คิดค้นนวัตกรรมแก้ปัญหาราคามะนาวผันผวน ช่วยให้ผู้บริโภคเข้าถึงน้ํามะนาวสําเร็จรูปคุณภาพสูงราคาไม่แพง
วันนี้ (4 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า รัฐบาลเน้นย้ําการแก้ไขปัญหาให้แก่เกษตรกรทุกกลุ่ม ตามหลักการทํางานที่พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมเน้นย้ํามาโดยตลอด ใช้ทั้งการแก้ไขปัญหาระยะสั้นและระยะยาวโดยนํานวัตกรรมมาช่วยอํานวยความสะดวกในการแก้ไขปัญหา
ทั้งนี้ ต่อปัญหามะนาวราคาผันผวน นายกรัฐมนตรีชื่นชมสํานักงานพัฒนาวิทยาศาสตร์และเทคโนโลยีแห่งชาติ (สวทช.) ที่ได้คิดค้นร่วมกับภาคเอกชน พัฒนากระบวนการยืดอายุน้ํามะนาวคั้นสดแช่แข็งโดยคงกลิ่นและรสชาติที่เทียบเคียงกับน้ํามะนาวคั้นสด เพื่อช่วยให้ผู้ประกอบการร้านอาหารและผู้บริโภคมีโอกาสเข้าถึงน้ํามะนาวสําเร็จรูปคุณภาพสูงที่มีราคาใกล้เคียงกับการใช้มะนาวผลสดในช่วงราคาปกติ
โฆษกประจําสํานักนายกรัฐมนตรีเปิดเผยว่า ศูนย์นาโนเทคโนโลยีแห่งชาติ (นาโนเทค) สํานักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมกับ บริษัทเชียงใหม่ไบโอเวกกี้ จํากัด พัฒนากระบวนการยืดอายุน้ํามะนาวคั้นสดแช่แข็งโดยใช้ชื่อว่า “มะนีมะนาว” ทําให้เก็บในช่องแช่แข็งได้นาน 2 ปี และเก็บในช่องแช่เย็นได้นาน 3 เดือน และยังคงมีกลิ่นและรสชาติใกล้เคียงกับน้ํามะนาวคั้นสด
ในส่วนของการแก้ไขปัญหาราคามะนาว นายกรัฐมนตรีได้สั่งการให้หน่วยงานที่เกี่ยวข้องดําเนินการอย่างรอบคอบ รัดกุมเพื่อดูแลทั้ง เกษตรกร ผู้ประกอบการ และผู้บริโภค โดยกระทรวงพาณิชย์ได้ประสานกับสมาคมตลาดกลาง ค้าส่งสินค้าเกษตรไทย เชื่อมโยงผลผลิตมะนาวจากตลาดกลาง ออกจําหน่ายในราคาขายส่ง ผ่านรถโมบายพาณิชย์ เพื่อเพิ่มทางเลือกให้กับผู้บริโภค ราคาที่นํามาขายปลีกให้ผู้บริโภค เฉลี่ยลูกละ 3 บาท เป็นราคาที่กรมได้เชื่อมโยงจากตลาดกลาง รับมาในราคาส่งและขายปลีกถึงมือประชาชน โดยไม่บวกกําไรเพิ่ม โดยรถโมบายจะวิ่งไปจําหน่ายในสถานที่ชุมชน 100 จุดทั่วกรุงเทพฯ ปริมณฑล เริ่มดําเนินการเมื่อวันที่ 23 กุมภาพันธ์ 2566
“นายกรัฐมนตรีมีแนวทางในการทํางานเพื่อแก้ไขปัญหาทั้งระยะสั้น และระยะยาว โดยใช้กลไกรัฐดูแลแก้ไขปัญหาให้ประชาชน ทุกกลุ่มอย่างครอบคลุม รวมทั้ง สนับสนุนการคิดค้น นวัตกรรมใหม่ๆ ให้ประเทศไทยก้าวทันโลก เพื่อแก้ไขปัญหาระยะยาว โดยในส่วนของการแก้ไขปัญหาราคามะนาวผันผวนนี้ นายกรัฐมนตรีขอบคุณหน่วยงานที่เกี่ยวข้องที่ได้ดําเนินการตามนโยบายอย่างเร่งด่วน และขอบคุณหน่วยงานด้านนวัตกรรมที่เกี่ยวข้อง ที่คํานึงถึงปัญหา และช่วยแก้ไขเพื่อให้เกิดเป็นทางเลือกของการบริโภคได้อีกช่องทางหนึ่ง หากทุกส่วนงานในประเทศร่วมมือกัน นายกรัฐมนตรีเชื่อมั่นว่าประเทศไทยจะสามารถเอาชนะได้ทุกปัญหาด้วยความร่วมมือ” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว. สุชาติ ส่ง รักษาการอธิบดีกรมพัฒน์ ลุยเขต EEC ยกระดับแรงงานภาคอุตสาหกรรม
วันเสาร์ที่ 4 มีนาคม 2566
รมว. สุชาติ ส่ง รักษาการอธิบดีกรมพัฒน์ ลุยเขต EEC ยกระดับแรงงานภาคอุตสาหกรรม
รักษาการกรมพัฒน์ ตรวจติดตามพร้อมมอบแนวทางขับเคลื่อนแรงงานด้านเทคโนโลยีชั้นสูงป้อนอุตสาหกรรม EEC
รัฐบาลไทย-ข่าวทำเนียบรัฐบาล-ปลัด สธ. ชื่นชม รพ.แก่งกระจาน จัดระบบดูแลผู้ป่วยในพื้นที่ห่างไกล ใช้เครือข่ายสาธารณสุขร่วมดูแลประชาชนได้ครอบคลุม
วันเสาร์ที่ 4 มีนาคม 2566
ปลัด สธ. ชื่นชม รพ.แก่งกระจาน จัดระบบดูแลผู้ป่วยในพื้นที่ห่างไกล ใช้เครือข่ายสาธารณสุขร่วมดูแลประชาชนได้ครอบคลุม
ปลัดกระทรวงสาธารณสุข ชื่นชมโรงพยาบาลแก่งกระจาน จัดระบบดูแลผู้ป่วยตามบริบทพื้นที่ โดยเฉพาะกลุ่มเปราะบาง พื้นที่ห่างไกล ให้เข้าถึงการรักษาอย่างครอบคลุม สร้างเครือข่ายสาธารณสุขดูแลสุขภาพประชาชนผ่าน Tele Health
ช่วยผู้ป่วยติดบ้านติดเตียงและผู้พิการได้รับการดูแลครบ 100% วางระบบส่งต่อผู้ป่วยที่อยู่ห่างไกลร่วมกับชุมชน ช่วยให้ถึงมือแพทย์เร็วขึ้น
นายแพทย์โอภาส การย์กวินพงศ์ ปลัดกระทรวงสาธารณสุข กล่าวภายหลังการลงพื้นที่ตรวจเยี่ยมการดําเนินงานตามนโยบายของกระทรวงสาธารณสุข ที่โรงพยาบาลแก่งกระจาน จังหวัดเพชรบุรี ว่า อําเภอแก่งกระจานมีพื้นที่ขนาดใหญ่ประมาณ 40% ของจังหวัด อยู่ห่างไกลติดชายแดนประเทศเพื่อนบ้าน ทําให้มีข้อจํากัดเรื่องการเดินทางมารับบริการและการส่งต่อผู้ป่วย นอกจากประชากรในพื้นที่กว่า 33,000 คน ยังดูแลประชากรในเรือนจํา 2,192 คน และกลุ่มชาติพันธุ์ อีก 3,650 คน ซึ่งต้องขอชื่นชม แพทย์หญิงอนุธิดา ประทุม ผู้อํานวยการโรงพยาบาล ที่บริหารจัดการโรงพยาบาลให้สามารถเป็นที่พึ่งของประชาชนในพื้นที่ได้อย่างดี ทั้งการย้ายสิทธิการรักษาของประชากรในเรือนจํามาที่โรงพยาบาล การดูแลกลุ่มคนไทยไร้สิทธิและกลุ่มชาติพันธุ์ ทําให้ประชาชนสามารถเข้าถึงสวัสดิการการรักษาพยาบาลได้มากขึ้น
นายแพทย์โอภาสกล่าวต่อว่า โรงพยาบาลแก่งกระจานยังมีการพัฒนาระบบบริการให้สอดคล้องกับบริบทของพื้นที่ที่มีข้อจํากัดเรื่องการมารับบริการและการส่งต่อผู้ป่วย โดยสร้างเครือข่ายการรักษาผ่านระบบ Tele Health ร่วมกับ รพ.สต. 9 แห่ง สุขศาลาพระราชทาน 2 แห่ง และคลินิกปฐมภูมิ 4 แห่ง ที่กระจายอยู่ภายในอําเภอ เพื่อดูแลผู้ป่วยได้อย่างครอบคลุม ส่งผลให้ในปี 2565 ผู้ป่วยติดบ้านติดเตียง ผู้พิการ ได้รับการดูแลครบ 100% ส่วนผู้สูงอายุติดสังคมและกลุ่มเปราะบางได้รับการดูแลกว่า 90% ส่วนพื้นที่ห่างไกลใช้เวลาเดินทางไปกลับถึง 4 ชั่วโมง ได้ร่วมกับเครือข่ายชุมชนวางระบบนําส่งผู้ป่วยมาเปลี่ยนถ่ายให้รถโรงพยาบาลระหว่างทาง ช่วยลดระยะเวลาให้ผู้ป่วยถึงมือแพทย์เร็วขึ้น
ด้าน พญ.อนุธิดา กล่าวว่า ในระยะต่อไปมีแผนจะพัฒนาศักยภาพโรงพยาบาลให้ตอบสนองการบริการผู้ป่วยได้มากขึ้น เช่น จัดระบบ Tele Health ตามหมู่บ้านต่างๆ ที่อยู่ห่างไกลให้สามารถสื่อสารทางตรงกับโรงพยาบาลได้ทันที เพิ่มการรับส่งต่อผู้ป่วยเร่งด่วนฉุกเฉินด้วย Sky Doctor ซึ่งจะยิ่งลดระยะเวลาถึงมือแพทย์จาก 2 ชั่วโมง เหลือ 15 นาที ช่วยเพิ่มโอกาสการรอดชีวิตให้ผู้ป่วยในภาวะวิกฤต ส่วนพื้นที่ด้านรอยต่อจังหวัดประจวบคีรีขันธ์ จะประสานความร่วมมือกับโรงพยาบาลในจังหวัดประจวบคีรีขันธ์เพื่อให้เกิดการส่งต่อผู้ป่วยอย่างไร้รอยต่อ รวมทั้งจะพัฒนาให้สํานักงานสาธารณสุขอําเภอเป็นอีกหนึ่งหน่วยบริการดูแลส่งเสริมสุขภาพผู้สูงอายุ (Health Promotive and Preventive Clinic Elderly Care) มีระบบ Drive Thru ในการเจาะเลือด รับยา ซึ่งจะช่วยให้ผู้สูงอายุสามารถเข้าถึงบริการได้มากขึ้น พร้อมทั้งเตรียมปรับภาพลักษณ์โรงพยาบาลให้สวยงาม ทันสมัย ตอบสนองความต้องการประชาชนในทุกด้าน เพื่อให้ผู้มารับบริการประทับใจและกลับบ้านไปด้วยรอยยิ้ม
มีนาคม/10 ************************************************ 4 มีนาคม 2566
รัฐบาลไทย-ข่าวทำเนียบรัฐบาล-​ชี้แจงกรณีมีคำเตือนต่างชาติเที่ยวไทยให้ระวังอาหารมีส่วนผสมกัญชา ย้ำรัฐบาลโดยกระทรวงสาธารณสุขมีกฎหมายกำหนดให้ร้านอาหารขึ้นป้ายแจ้งเตือนผู้บริโภคให้ชัด หากฝ่าฝืนโทษปรับ 50,000 บาท
วันเสาร์ที่ 4 มีนาคม 2566
04/03/2566
​ชี้แจงกรณีมีคําเตือนต่างชาติเที่ยวไทยให้ระวังอาหารมีส่วนผสมกัญชา ย้ํารัฐบาลโดยกระทรวงสาธารณสุขมีกฎหมายกําหนดให้ร้านอาหารขึ้นป้ายแจ้งเตือนผู้บริโภคให้ชัด หากฝ่าฝืนโทษปรับ 50,000 บาท
​ชี้แจงกรณีมีคําเตือนต่างชาติเที่ยวไทยให้ระวังอาหารมีส่วนผสมกัญชา ย้ํารัฐบาลโดยกระทรวงสาธารณสุขมีกฎหมายกําหนดให้ร้านอาหารขึ้นป้ายแจ้งเตือนผู้บริโภคให้ชัดเพื่อตัดสินใจเลือก หากฝ่าฝืนโทษปรับ 50,000 บาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่มีรายงานข่าวระบุถึงกรณีทางการของต่างประเทศได้มีคําเตือนประชาชนที่เดินทางเข้ามาท่องเที่ยวประเทศไทยให้ระมัดระวังการบริโภคอาหารที่มีส่วนผสมของกัญชาที่อาจพบได้โดยทั่วไปนั้น ขอชี้แจงว่ารัฐบาลโดยกระทรวงสาธารณสุขได้ดําเนินดูแลและควบคุมในเรื่องนี้อย่างรัดกุม มีกฎหมายกําหนดให้ร้านอาหารทุกแห่งที่จําหน่ายเมนูซึ่งมีส่วนผสมของกัญชา กัญชง ต้องดําเนินการปิดป้ายแสดงให้ลูกค้าทราบอย่างจัดเจน เพื่อให้ผู้บริโภครวมถึงนักท่องเที่ยวทราบและตัดสินใจเลือกได้ว่าจะรับประทานอาหารที่มีส่วนผสมนั้นหรือไม่ โดยหากเจ้าหน้าที่ตรวจพบว่ามีการฝ่าฝืนหรือไม่ปฏิบัติตาม จะมีโทษปรับ 50,000 บาท ตามพระราชบัญญัติ(พ.ร.บ.) การสาธารณสุข พ.ศ. 2535 และที่แก้ไขเพิ่มเติม (ฉบับที่ 3) พ.ศ. 2560
โดยรายละเอียดแนวทางปฏิบัติสําหรับผู้ประกอบการร้านอาหารจะอยู่ใน ประกาศกระทรวงสาธารณสุข เรื่อง หลักเกณฑ์ วิธีการ การควบคุมคุณภาพและการจัดการ สุขลักษณะของการจําหน่ายอาหารประเภทปรุงสําเร็จในสถานที่จําหน่ายอาหาร (ฉบับที่ 2) พ.ศ. 2565 มีผลบังคับตั้งแต่วันที่ 26 ส.ค. 2565 เป็นต้นมา
น.ส.ไตรศุลี กล่าวว่า ตามประกาศฯ ได้กําหนดให้ร้านอาหารที่มีการนํากัญชาหรือกัญชง มาเป็นส่วนประกอบต้องดําเนินการ ดังต่อไปนี้ 1) แสดงข้อความหรือป้ายสัญลักษณ์ว่าเป็นสถานที่จําหน่ายอาหาร ที่มีการใช้กัญชา หรือกัญชง เป็นส่วนประกอบ 2) แสดงรายการอาหารที่มีการใช้กัญชา หรือกัญชง เป็นส่วนประกอบ 3) แสดงข้อแนะนําความปลอดภัยในการบริโภค อาทิ บุคคลที่มีอายุต่ํากว่า 20 ปี สตรีมีครรภ์ และสตรีให้นมบุตร ควรงดเว้นรับประทาน, ถ้ามีอาการผิดปกติ ควรหยุดรับประทานทันที รีบพบแพทย์หากมีอาการรุนแรง, รับประทานแล้วเกิดอาการง่วง ซึม ให้หลีกเลี่ยงการขับขี่ยานพาหนะหรือทํางานเกี่ยวกับเครื่องจักรกล เป็นต้น (อ่านประกาศฉบับเต็ม : bit.ly/3ENUOti )
“ประกาศกระทรวงสาธารณสุขฯ เพื่อควบคุมให้ร้านอาหารจะต้องปิดป้ายแสดงให้ลูกค้าทราบกรณีมีเมนูกัญชานี้ ออกตามกฎกระทรวงสุขลักษณะของสถานที่จําหน่ายอาหาร พ.ศ. 2561 ซึ่งหากฝ่าฝืนไม่ปฏิบัติตามก็จะมีโทษปรับ 50,000 บาทตาม พ.ร.บ.การสาธารณสุขฯ” น.ส.ไตรศุลี กล่าว
น.ส.ไตรศุลี กล่าวว่า เพื่อให้ข้อมูลแก่นักท่องเที่ยวต่างชาติเกี่ยวกับนโยบายกัญชา กัญชง ทางการแพทย์และเพื่อเศรษฐกิจ ไม่สนับสนุนกัญชาเพื่อสันทนาการของไทย กระทรวงสาธารณสุขได้จัดทําคู่มือ ภาษาอังกฤษ “10 Things Tourists need to Know about cannabis in Thailand เผยแพร่แก่นักท่องเที่ยวต่างชาติ เพื่อให้เกิดความเข้าใจการใช้กัญชา กัญชงในประเทศไทยอย่างถูกต้อง โดยมีการเผยแพร่คู่มือทั้งบนเว็บไซต์กระทรวงสาธารณสุข (moph.go.th) ช่องทางของการท่องเที่ยวแห่งประเทศไทย (ททท.) ตลอดจนขอความร่วมมือการท่องเที่ยวจังหวัดและศูนย์นักท่องเที่ยวทั่วประเทศ เพื่อเผยแพร่ให้นักท่องเที่ยวที่เดินทางเข้าสู่ประเทศไทยทุกช่องทางรับทราบอย่างทั่วถึงด้วย (อ่านคู่มือฉบับเต็ม : https://bit.ly/3YgWBxO)
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดี Financial Times ลงบทความยกให้ “เงินบาท” ของไทย เป็นสกุลเงินที่มีความยืดหยุ่นมากที่สุดในโลก และมีเสถียรภาพ
วันเสาร์ที่ 4 มีนาคม 2566
04/03/2566
​โฆษกรัฐบาลเผย นายกฯ ยินดี Financial Times ลงบทความยกให้ “เงินบาท” ของไทย เป็นสกุลเงินที่มีความยืดหยุ่นมากที่สุดในโลก และมีเสถียรภาพ
​โฆษกรัฐบาลเผย นายกฯ ยินดี Financial Times ลงบทความยกให้ “เงินบาท” ของไทย เป็นสกุลเงินที่มีความยืดหยุ่นมากที่สุดในโลก และมีเสถียรภาพ
วันนี้ (4 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ Financial Times สื่อดังจากอังกฤษที่นําเสนอข่าวสารด้านธุรกิจและการเงิน ลงบทความวิเคราะห์ โดย รูชีร์ ชาร์มา (Ruchir Sharma) เรื่อง The untold story of the world’s most resilient currency ซึ่งได้กล่าวถึง เงินบาทด้วยความชื่นชมในความมีเสถียรภาพและมีความยืดหยุ่นที่สุดในโลก ทั้งนี้ นายกรัฐมนตรีพร้อมมุ่งมั่นเดินหน้าฟื้นฟู และกระตุ้นเศรษฐกิจ ให้ประเทศไทยฟื้นตัวได้อย่างรวดเร็ว มั่นคง อย่างสมดุล
โฆษกประจําสํานักนายกรัฐมนตรี กล่าวว่า จากกรณีสื่ออังกฤษด้านธุรกิจและการเงิน Financial Times ลงบทความยกให้ “เงินบาท” ของไทย เป็นสกุลเงินที่มีความยืดหยุ่นมากที่สุดในโลก (World’s most resilient currency) รวมทั้งยังมีเสถียรภาพ โดยชี้ให้เห็นว่านับตั้งแต่ที่ไทยเผชิญกับวิกฤตการเงินช่วงปี พ.ศ. 2541 เงินบาทได้กลายเป็นสกุลเงินที่มีเสถียรภาพในระยะยาว และทําให้ประเทศไทยเป็นหนึ่งในประเทศที่มีอัตราเงินเฟ้อน้อยที่สุดอีกด้วย และแม้ค่าเงินบาทจะแข็งค่า แต่ไทยก็สามารถแข่งขันในระดับโลกได้ จากศูนย์กลางของวิกฤตกลายเป็นจุดยึดของความมั่นคง (An anchor of stability) และถือว่าเป็นหนึ่งในบทเรียนแก่ประเทศเศรษฐกิจเกิดใหม่อื่น ๆ
โฆษกประจําสํานักนายกรัฐมนตรี กล่าวเพิ่มเติมว่า บทความยังระบุอีกว่า การลงทุนจากต่างประเทศอย่างต่อเนื่องเป็นอีกส่วนหนึ่งที่ช่วย โดยปริมาณการค้าเพิ่มขึ้นจากร้อยละ 80 ของ GDP ในปี 2541 เป็นมากกว่าร้อยละ 110 ในช่วงเวลานี้ อีกทั้งประเทศไทยยังมีจุดแข็งในด้านอุตสาหกรรมการผลิตที่พัฒนาอย่างต่อเนื่อง เช่น จากรถยนต์เป็นชิ้นส่วนรถยนต์ไฟฟ้า และดึงดูดการลงทุนจากต่างประเทศจํานวนมาก และด้านการท่องเที่ยว ที่เติบโตและขยายไปในหลายๆ ด้าน เช่น การท่องเที่ยวเชิงสุขภาพ (Wellness tourism) และการท่องเที่ยวเชิงการแพทย์ (Medical Tourism) ซึ่งสร้างรายได้ถึง 1 ใน 4 ของ GDP ประเทศ
“นายกรัฐมนตรีมั่นใจประเทศไทยและรัฐบาลเดินหน้ามาถูกทางแล้ว ซึ่งรัฐบาลเชื่อมั่น และมุ่งมั่นที่จะเดินหน้าอย่างต่อเนื่องในการพัฒนาประเทศ รวมทั้งพร้อมประเมินสถานการณ์ความท้าทายที่โลกกําลังเผชิญควบคู่กันไป เพื่อปรับนโยบายด้านเศรษฐกิจเป็นระยะอย่างต่อเนื่องให้เหมาะสม เพื่อให้ไทยเติบโตได้อย่างสมดุล มั่นคงและยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดพระนครศรีอยุธยา
วันศุกร์ที่ 3 มีนาคม 2566
ข่าวสารการลงพื้นที่ตรวจราชการ จังหวัดพระนครศรีอยุธยา
วันศุกร์ที่ 3 มีนาคม 2566
​นายกรัฐมนตรีตรวจเยี่ยมสภาพเจดีย์ชัยมงคลเพื่อเตรียมการบูรณะ พร้อมสักการะสิ่งศักดิ์สิทธิ์วัดใหญ่ชัยมงคล เพื่อความเป็นสิริมงคล ในการลงพื้นที่ปฏิบัติราชการ จ.พระนครศรีอยุธยา
นายกฯ ตรวจติดตามโครงการก่อสร้างอาคารจัดแสดงเครื่องทองอยุธยาฯ แหล่งเรียนรู้ประวัติศาสตร์ไทยที่ทันสมัยได้มาตรฐานสากล สืบสานมรดกล้ําค่าโดดเด่นสู่สายตาชาวโลก ย้ําคนไทยร่วมภาคภูมิใจรากเหง้า เป็นเจ้าบ้านที่ดีสร้างความประทับใจแก่ผู้มาเยือน
​นายกฯ ตรวจเยี่ยมสภาพโบราณสถานวิหารพระมงคลบพิตร และวัดพระศรีสรรเพชญ์ เพื่อเตรียมการบูรณะ ชื่นชมทุกหน่วยงาน ช่วยกันดูแลรักษาโบราณสถานประวัติศาสตร์สําคัญของไทย
​​นายกฯ ตรวจติดตามโครงการปรับปรุงระบบชลประทานเจ้าพระยาฝั่งตะวันตก ตั้งเป้าระบายน้ําแนวเหนือ-ใต้สู่อ่าวไทย บริหารจัดการน้ําอย่างเป็นระบบ ยืนยันรัฐบาลมุ่งขับเคลื่อนประเทศทุกมิติ เพื่อคุณภาพชีวิตที่ดี ประชาชนมีความสุข
รัฐบาลไทย-ข่าวทำเนียบรัฐบาล-รองนายกฯ อนุทิน ย้ำรัฐบาลให้ความสำคัญดูแลสุขภาพสตรีไทย สาธารณสุขดูแลครบให้วัคซีนป้องกันมะเร็งปากมดลูกฟรีมาตั้งแต่ปี 58  พร้อมบรรจุบริการตรวจคัดกรองในสิทธิบัตรทองในปี 63
วันอาทิตย์ที่ 5 มีนาคม 2566
05/03/2566
รองนายกฯ อนุทิน ย้ํารัฐบาลให้ความสําคัญดูแลสุขภาพสตรีไทย สาธารณสุขดูแลครบให้วัคซีนป้องกันมะเร็งปากมดลูกฟรีมาตั้งแต่ปี 58  พร้อมบรรจุบริการตรวจคัดกรองในสิทธิบัตรทองในปี 63
รองนายกฯ อนุทิน ย้ํารัฐบาลให้ความสําคัญดูแลสุขภาพสตรีไทย สาธารณสุขดูแลครบให้วัคซีนป้องกันมะเร็งปากมดลูกฟรีมาตั้งแต่ปี 58  พร้อมบรรจุบริการตรวจคัดกรองในสิทธิบัตรทองในปี 63 ให้ประชาชนทุกระดับเข้าถึงบริการเท่าเทียม เข้าถึงการรักษารวดเร็วลดการเสียชีวิต
วันที่5มี.ค. 66น.ส.ไตรศุลีไตรสรณกุลรองโฆษกประจําสํานักนายกรัฐกมนตรีกล่าวว่าทุกวันที่8มี.ค.ของทุกปีเป็นวันสตรีสากลซึ่งเป็นวาระที่กระตุ้นให้ทุกภาคส่วนตระหนักถึงบทบาทและการให้ความคุ้มครองผู้หญิงนายอนุทินชาญวีรกูลรองนายกรัฐมนตรีและรมว.สาธารณสุขได้เน้นย้ําถึงนโยบายที่รัฐบาลให้ความสําคัญกับการดูแลสุขภาพการเข้าถึงบริการด้านสาธารณสุขของผู้หญิงจึงได้ยกระดับบริการป้องกันและคัดกรองโรคร้ายของผู้หญิงเช่นมะเร็งปากมดลูกซึ่งเป็นภัยคุกคามและเป็นสาเหตุการเสียชีวิตของผู้หญิงไทยเป็นอันดับ2รองจากมะเร็งเต้านมให้เป็นบริการพื้นฐานที่ประชาชนทุกระดับสามารถเข้าถึงได้ฟรี
นายอนุทินใช้โอกาสในช่วงใกล้วันสตรีสากลรณรงค์ให้ผู้หญิงไทยห่างไกลโรคมะเร็งปากมดลูกโดยเชิญชวนผู้หญิงไทยช่วงอายุ30-60ปีเข้ารับการคัดกรองมะเร็งปากมดลูกด้วยเอชพีวีดีเอ็นเอเทสต์(HPV DNA test)ที่สถานพยาบาลตามสิทธิได้ฟรีโดยไม่มีค่าใช้จ่ายโดยผู้มีสิทธิบัตรทองภายใต้หลักประกันสุขภาพแห่งชาติสามารถตรวจสอบหน่วยให้บริการได้หลายช่องทางได้แก่สายด่วนสปสช. 1330,ไลน์สปสช.ไลน์ไอดี@nhso,เฟซบุ๊คสํานักงานหลักประกันสุขภาพแห่งชาติ
ทั้งนี้หากใช้บริการแอปพลิเคชันเป๋าตังอยู่แล้วสามารถเข้าไปตรวจสอบสิทธิและหน่วยบริการใกล้บ้านได้ที่เมนู“กระเป๋าสุขภาพ”แล้วเข้าไปสิทธิสุขภาพดีป้องกันโรคจะพบเมนูตรวจคัดกรองมะเร็งสตรีซึ่งสามารถตรวจสอบหน่วยบริการและทําการนัดหมายล่วงหน้าผ่านแอปพลิเคชันได้เลย
น.ส.ไตรศุลีกล่าวว่าการให้บริการตรวจคัดกรองมะเร็งปากมดลูกได้รับความเห็นชอบให้บรรจุเป็นบริการอยู่ภายใต้หลักประกันสุขภาพแห่งชาติมาตั้งแต่ปี2563เพื่อให้บริการการตรวจคัดกรองโรคร้ายเข้าถึงประชาชนในทุกระดับหากพบอาการป่วยตั้งแต่ระยะแรกก็สามารถเข้ารับการรักษาตามสิทธิมีโอกาสหายขาดสูงลดโอกาสการเสียชีวิตในผู้หญิงลง
ทั้งนี้การเพิ่มสิทธิตรวจคัดกรองดังกล่าวเป็นการดําเนินการที่ครอบคลุมต่อเนื่องจากที่กระทรวงสาธารณสุขสํานักงานหลักประกันสุขภาพแห่งชาติ(สปสช.)และกระทรวงศึกษาธิการได้ร่วมกันดําเนินโครงการให้วัคซีนHPVเพื่อป้องกันมะเร็งปากมดลูกแก่นักเรียนชั้นประถมศึกษาปีที่5ในโรงเรียนทั่วประเทศฟรีโดยไม่มีค่าใช้จ่ายมาตั้งแต่ปี2558ต่อเนื่องมาจนถึงปัจจุบันซึ่งการให้ทั้งวัคซีนและตรวจคัดกรองแก่ผู้หญิงในวัยที่เหมาะสมนั้นจะช่วยป้องกันการเกิดโรคและให้การรักษาอย่างมีประสิทธิภาพและครอบคลุม
“รัฐบาลโดยกระทรวงสาธารณสุขและหน่วยงานที่เกี่ยวข้องเล็งเห็นความสําคัญในการดูแลสุขภาพผู้หญิงจากโรคร้ายต่างๆโดยโรคที่สามารถป้องกันได้อย่างมะเร็งปากมดลูกก็ได้รับบรรจุอยู่ในหลักประกันสุขภาพพื้นฐานไม่ต้องเสียค่าใช้จ่ายทั้งการให้วัคซีนการตรวจคัดกรองเพื่อให้ประชาชนทุกระดับเข้าถึงบริการอย่างเท่าเทียม”น.ส.ไตรศุลีกล่าว
————
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ชื่นชมหน่วยงานที่เกี่ยวข้อง ยกระดับมาตรฐานการขนส่งทางน้ำของไทย ตามมาตรฐาน IMO ได้รับเสียงชื่นชม
วันอาทิตย์ที่ 5 มีนาคม 2566
05/03/2566
​โฆษกรัฐบาลเผย นายกฯ ชื่นชมหน่วยงานที่เกี่ยวข้อง ยกระดับมาตรฐานการขนส่งทางน้ําของไทย ตามมาตรฐาน IMO ได้รับเสียงชื่นชม
พร้อมยกไทยเป็นต้นแบบการเพิ่มประสิทธิภาพการปฏิบัติงานของประเทศสมาชิก
วันนี้ (5 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme: IMSAS) ในฐานะที่ประเทศไทยเป็นสมาชิกขององค์การทางทะเลระหว่างประเทศ (International Maritime Organization: IMO) โดยจากผลการประเมิน นายกรัฐมนตรียินดีเป็นอย่างยิ่งที่ไทยดําเนินการได้ตามมาตรฐานของ IMO และได้รับความชื่นชมว่ามีระบบการปฏิบัติงานที่โดดเด่น ใช้เทคโนโลยีที่ทันสมัยเพื่อเพิ่มประสิทธิภาพในการปฏิบัติงาน ซึ่ง IMO จะนําไทยไปเป็นต้นแบบที่ดีให้แก่ประเทศสมาชิกต่อไป
โฆษกประจําสํานักนายกรัฐมนตรี กล่าวเพิ่มเติมว่า รัฐบาล โดยกรมเจ้าท่า กระทรวงคมนาคม ได้เข้าร่วมการตรวจประเมินจาก IMSAS ระหว่างวันที่ 20 - 27 กุมภาพันธ์ 2566 ที่ผ่านมา โดยจากการประเมิน ประเทศไทยดําเนินการได้ตามมาตรฐานของ IMO และได้รับความชื่นชมว่ามีระบบการปฏิบัติงานที่โดดเด่นในการใช้เทคโนโลยีที่ทันสมัยเพื่อเพิ่มประสิทธิภาพในการปฏิบัติงาน 4 เรื่อง ได้แก่ 1) การใช้เทคโนโลยีในการตรวจจับข้อบกพร่องของเครื่องหมายช่วยการเดินเรือ (Aids to Navigation: AtoN) 2) การนําระบบบูรณาการข้อมูลกิจการทางทะเล (Thai Integrated Shipping Information System: THISIS) มาใช้ในการจัดเก็บและวิเคราะห์ข้อมูล และกํากับดูแลการดําเนินการตามตัวชี้วัด (KPI) 3) การนําระบบ MSI Platform มาใช้ในการให้ข้อมูลด้านความปลอดภัยทางทะเล และบูรณาการข้อมูลร่วมกันระหว่างหน่วยงานต่าง ๆ ของไทย และ 4) การจัดตั้งศูนย์ปฏิบัติการควบคุมความปลอดภัยและการจราจรทางน้ํา ซึ่ง IMO ชื่นชมผลการดําเนินการของไทยและจะนําไปเป็นต้นแบบในการเพิ่มประสิทธิภาพการปฏิบัติงานของประเทศสมาชิกต่อไป
ทั้งนี้ โครงการตรวจสอบประเทศสมาชิกองค์การทางทะเลระหว่างประเทศภาคบังคับ เป็นมาตรการของ IMO ในการยกระดับการดําเนินการตามพันธกรณีของอนุสัญญาระหว่างประเทศด้านความปลอดภัยและการปกป้องคุ้มครองสิ่งแวดล้อมทางทะเล โดยผลการตรวจประเมินของ IMSAS จะเป็นการแจ้งถึงสิ่งที่ตรวจพบและข้อสังเกตเกี่ยวกับการดําเนินการในฐานะรัฐเจ้าของธง (Flag State) รัฐเจ้าของท่าเรือ (Port State) และรัฐชายฝั่ง (Coastal State) ให้ประเทศสมาชิกที่ถูกตรวจประเมินทราบ เพื่อนําสิ่งเหล่านั้นไปปรับปรุงและจัดทําแผนแก้ไขปรับปรุง (Corrective Action Plan: CAP) เพื่อยกระดับมาตรฐานด้านความปลอดภัยและสิ่งแวดล้อมทางทะเล โดยจะมีการตรวจสอบและติดตามการดําเนินการเป็นระยะเวลาทุก 7 ปี
“นายกรัฐมนตรีขอบคุณหน่วยงานที่เกี่ยวข้องทุกภาคส่วนที่ร่วมดําเนินการปรับปรุงมาตรฐานการเดินเรือ เพื่อความปลอดภัยและปกป้องสิ่งแวดล้อมมาอย่างต่อเนื่องและจริงจัง รวมถึงมีพัฒนาการที่เห็นได้ชัด และบูรณาการการทํางานระหว่างหน่วยงานทางทะเลที่เกี่ยวข้อง ตลอดจน ปฏิบัติตามแนวทางที่นายกรัฐมนตรีกําหนด นําเทคโนโลยีที่ทันสมัยมาเพิ่มประสิทธิภาพในการปฏิบัติงาน ซึ่งช่วยยกระดับมาตรฐานการขนส่งทางน้ําของประเทศไทยให้เป็นไปตามมาตรฐานของ IMO เป็นชื่อเสียง ภาพลักษณ์ที่ดีในระบบการปฏิบัติงานด้านการขนส่งทางน้ําของไทย ทั้งนี้ นายกรัฐมนตรีขอให้พัฒนามาตรฐานการขนส่งทางน้ําของไทยให้มีประสิทธิภาพและยั่งยืนต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-นายกฯ ห่วงใยสุขภาพประชาชน หลังเข้าสู่ฤดูร้อน กำชับ สธ.เฝ้าระวัง โรค เน้นย้ำทุกหน่วยราชการต้องสะอาด
วันอาทิตย์ที่ 5 มีนาคม 2566
05/03/2566
นายกฯ ห่วงใยสุขภาพประชาชน หลังเข้าสู่ฤดูร้อน กําชับ สธ.เฝ้าระวัง โรค เน้นย้ําทุกหน่วยราชการต้องสะอาด
นายกฯ ห่วงใยสุขภาพประชาชน หลังเข้าสู่ฤดูร้อน กําชับ สธ.เฝ้าระวัง โรค เน้นย้ําทุกหน่วยราชการต้องสะอาด
วันที่5มี.ค.66น.ส.ไตรศุลีไตรสรณกุลรองโฆษกประจําสํานักนายกรัฐมนตรีเปิดเผยว่าพล.อ.ประยุทธ์จันทร์โอชานายกรัฐมนตรีและรมว.กลาโหมห่วงใยประชาชนภายหลังกรมอุตุนิยมวิทยาประกาศการเข้าสู่ฤดูร้อนของประเทศไทยพ.ศ. 2566เริ่มตั้งแต่วันที่5มี.ค.เป็นต้นไปจึงได้กําชับให้กระทรวงสาธารณสุขเฝ้าระวังพร้อมแจ้งเตือนประชาชนเกี่ยวกับการดูแลสุขภาพเพื่อป้องกันโรคติดต่อที่มากับฤดูร้อนซึ่งส่วนใหญ่มักพบโรคที่เกิดจากการกินอาหารหรือดื่มน้ําที่มีเชื้อปนเปื้อนรวมไปถึงภัยสุขภาพจากความร้อนที่เพิ่มขึ้น
น.ส.ไตรศุลีกล่าวว่าสําหรับโรคที่มักพบในช่วงฤดูร้อนคือโรคติดต่อทางเดินอาหารและน้ําอาทิโรคอุจจาระร่วงไข้ไทฟอยด์หรือไข้รากสาดน้อยโรคอาหารเป็นพิษโรคอหิวาตกโรคโรคไวรัสตับอักเสบเอสามารถป้องกันได้ด้วยการการยึดหลักกินร้อนช้อนกลางล้างมือโดยกินอาหารที่ปรุงสุกใหม่ๆช้อนกลางส่วนตัว ล้างมือให้สะอาดด้วยน้ําและสบู่หรือแอลกอฮอลล์และต้องดื่มน้ําที่สะอาดด้วย
ส่วนภัยสุขภาพที่มักพบในช่วงหน้าร้อนที่ต้องให้การระมัดระวังเช่นกันไม่ว่าจะเป็นการเจ็บป่วยและเสียชีวิตจากภาวะอากาศร้อนผลกระทบต่อสุขภาพจากปัญหาหมอกควันการบาดเจ็บและเสียชีวิตจากการจมน้ํา
น.ส.ไตรศุลีกล่าวว่า นายกรัฐมนตรียังเน้นย้ําให้ทุกหน่วยงานราชการให้เข้มงวดในเรื่องของความสะอาดในการให้บริการประชาชนไม่ว่าจะเป็นสถานที่ราชการรวมไปถึงพื้นที่สาธารณะโดยพื้นที่ให้บริการประชาชนต้องมีความสะอาดเช่นพื้นที่รอรับบริการโรงอาหารห้องน้ําและขอให้ประชาชนดูแลสุขภาพอนามัยของตนเองด้วยวิธีที่ถูกต้องเพื่อป้องกันและควบคุมโรคติดต่อรวมถึงอันตรายจากการเจ็บป่วยหรือเสียชีวิตจากอากาศร้อน
------
รัฐบาลไทย-ข่าวทำเนียบรัฐบาล-นายกรัฐมนตรีส่งกำลังใจผู้นำสตรีจังหวัดชายแดนใต้ หนุนก้าวสู่เวทีการเมือง ทำงานคู่ขนานผู้ชาย
วันอาทิตย์ที่ 5 มีนาคม 2566
05/03/2566
นายกรัฐมนตรีส่งกําลังใจผู้นําสตรีจังหวัดชายแดนใต้ หนุนก้าวสู่เวทีการเมือง ทํางานคู่ขนานผู้ชาย
นายกรัฐมนตรีส่งกําลังใจผู้นําสตรีจังหวัดชายแดนใต้ หนุนก้าวสู่เวทีการเมือง ทํางานคู่ขนานผู้ชาย
วันนี้(5มี.ค.66)นางสาวรัชดาธนาดิเรกรองโฆษกประจําสํานักนายกรัฐมนตรีในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้เปิดเผยว่านายกรัฐมนตรีพลเอกประยุทธ์จัทร์โอชาให้ความสําคัญกับบทบาทสตรีในการขับเคลื่อนประเทศทั้งด้านเศรษฐกิจและสังคมผ่านการมีบทบาททางการเมืองและมีส่วนร่วมในการตัดสินใจในการกําหนดนโยบายการพัฒนาต่างๆที่ช่วยตอบโจทย์การแก้ปัญหาอย่างตรงจุดด้วยประสบการณ์และมุมมองของผู้หญิงที่เสริมเติมและรอบด้านจะนําไปสู่การลดความเหลื่อมล้ําและยกระดับความเท่าเทียมของสังคมในทุกมิติ
รัฐบาลมุ่งเป้าส่งเสริมผู้นําสตรีในพื้นที่จังหวัดชายแดนใต้ให้มีส่วนร่วมและมีอํานาจในการตัดสินใจในกลไกต่างๆของชุมชนเช่นสภาตําบลประชาธิปไตยศูนย์ช่วยเหลือสังคมยุติธรรมชุมชน ร่วมเป็นเครือข่ายในการดูแลปกป้องคุ้มครองเด็กสตรีและกลุ่มเปราะบาง โดยเฉพาะส่งเสริมพลังสตรีจังหวัดชายแดนใต้ในการเป็นผู้นําศูนย์ประสานงานด้านเด็กและสตรีในจังหวัดชายแดนภาคใต้(ศป.ดส.)โดยศอ.บต.จัดการประชุมเชิงปฏิบัติการการส่งเสริมบทบาทสตรีในระดับหมู่บ้านเพื่อเป็นเครือข่ายในการดูแลเด็กสตรีและกลุ่มเปราะบางโดยนําร่อง2รุ่นจํานวนรวม140คนระหว่างวันที่2 - 4และ9-11มีนาคม2566ณโรงแรมเซาท์เทอร์นแอร์พอร์ตอําเภอหาดใหญ่จังหวัดสงขลา และระยะต่อไปจะจัดอย่างต่อเนื่อง
นางสาวรัชดากล่าวต่อว่าตนได้ร่วมบรรยายในการประชุมเชิงปฏิบัติการครั้งนี้ด้วยซึ่งพบว่าผู้เข้าอบรมทุกคนมีความตื่นตัวอย่างมากมีการแบ่งปันประสบการณ์ในการเข้าดูแลคนในชุมชนโดยเฉพาะช่วงการระบาดของไวรัสโควิด19 ซึ่งได้ข้อสรุปว่าผู้หญิงและผู้ชายมีมุมมองความต้องการที่ต่างกัน จําเป็นอย่างยิ่งที่จะต้องมีผู้หญิงร่วมในกลไกการตัดสินใจ ซึ่งจะตอบโจทย์ปัญหาของคนทุกกลุ่มอย่างรอบด้าน ให้ผลลัพธ์ของการดําเนินการต่างๆครอบคลุมทุกมิติ
ทั้งนี้นางสาวรัชดายังกล่าวด้วยว่าท่านนายกฯฝากมอบกําลังใจแก่ผู้นําสตรีและจะติดตามการทํางานโดยขอให้ทุกคนมีความเชื่อมั่นในศักยภาพตนเองในการเป็นผู้นําวันนี้เข้ามาช่วยกันดูแลทุกข์สุขคนในระดับท้องถิ่นเป็นผู้นําหมู่บ้านหรือตําบลในอนาคตก็หวังจะเห็นสตรีก้าวขึ้นสู่เวทีการเมืองระดับท้องถิ่นจังหวัดและระดับชาติมากขึ้นด้วย
—————
รัฐบาลไทย-ข่าวทำเนียบรัฐบาล-สธ.เผยผลศึกษาค่าใช้จ่ายสาธารณสุขรับมือ "โควิด" 3 ปี รวม 444,294 ล้านบาท
วันอาทิตย์ที่ 5 มีนาคม 2566
สธ.เผยผลศึกษาค่าใช้จ่ายสาธารณสุขรับมือ "โควิด" 3 ปี รวม 444,294 ล้านบาท
กระทรวงสาธารณสุข เผยผลศึกษาไทยใช้จ่ายด้านสาธารณสุขรับมือ "โควิด" ปี 2563-2565 รวม 444,294 ล้านบาท กว่าครึ่งเป็นค่าบริการสุขภาพ ทั้งตรวจคัดกรอง รักษาพยาบาล ค่าฉีดวัคซีน รวม 260,174 ล้านบาท ตามด้วยค่าจัดซื้อ บริหารจัดการวัคซีน 77,987 ล้านบาท
กระทรวงสาธารณสุข เผยผลศึกษาไทยใช้จ่ายด้านสาธารณสุขรับมือ "โควิด" ปี 2563-2565 รวม 444,294 ล้านบาท กว่าครึ่งเป็นค่าบริการสุขภาพ ทั้งตรวจคัดกรอง รักษาพยาบาล ค่าฉีดวัคซีน รวม 260,174 ล้านบาท ตามด้วยค่าจัดซื้อ บริหารจัดการวัคซีน 77,987 ล้านบาท และค่าตอบแทน เยียวยา ชดเชย ค่าเสี่ยงภัย 57,499 ล้านบาท
นพ.รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิ 11) ในฐานะประธาน คกก.ฯ MIU (MOPH Intelligence Unit) กล่าวว่า จากการศึกษาของโครงการประเมินเทคโนโลยีและนโยบายด้านสุขภาพ (HITAP) กระทรวงสาธารณสุข เกี่ยวกับการเงินการคลังสุขภาพเพื่อตอบสนองต่อการระบาดของโรคโควิด 19 ในประเทศไทย พบว่า แหล่งงบประมาณหลักด้านสาธารณสุขในการรับมือการระบาดของโรคโควิด 19 มาจากงบกลางและงบเงินกู้ กรอบวงเงิน 1 ล้านล้านบาท และ 5 แสนล้านบาท โดยค่าใช้จ่ายด้านสาธารณสุขเพื่อตอบสนองต่อการระบาดของโรคโควิด 19 ระหว่างปี2563-2565 รวมทั้งสิ้น 444,294 ล้านบาท เป็นค่าบริการสุขภาพที่เกี่ยวข้องกับโควิด 19 เช่น ค่าตรวจคัดกรอง ค่ารักษาพยาบาล ค่าฉีดวัคซีน เป็นต้น ในสัดส่วนมากที่สุดประมาณ 260,174 ล้านบาท คิดเป็นร้อยละ 59 ของค่าใช้จ่ายทั้งหมด ตามด้วยการจัดซื้อและบริหารจัดการวัคซีน รวม 77,987 ล้านบาท คิดเป็นร้อยละ 17 และค่าตอบแทน เยียวยา ชดเชย และเสี่ยงภัยสําหรับบุคลลากรทางการแพทย์และสาธารณสุข รวมถึงผู้มีหน้าที่เกี่ยวข้อง 57,499 ล้านบาท คิดเป็นร้อยละ 13 ส่วนที่เหลือเป็นค่ายาและวัสดุอุปกรณ์ทางการแพทย์ พื้นที่กักกันโรคแห่งรัฐ และองค์กรการวิจัยและพัฒนา ฯลฯ
นพ.รุ่งเรืองกล่าวต่อว่า สําหรับสถานะเงินบํารุงของโรงพยาบาลในสังกัดสํานักงานปลัดกระทรวงสาธารณสุข พบว่า เพิ่มมากขึ้นเมื่อเทียบกับสถานะเงินบํารุงก่อนการแพร่ระบาดของโรคโควิด 19 เช่นเดียวกับภาพรวมของรายได้และอัตราการเพิ่มของสินทรัพย์ของโรงพยาบาลเอกชนที่มีการปรับตัวเพิ่มขึ้น ซึ่งบ่งบอกว่าเงินที่อุดหนุนโรงพยาบาลและหน่วยงานที่เกี่ยวข้องทั้งหมดเพียงพอในการรับมือกับการระบาดของโรคโควิด 19 ส่วนภาวะล้มละลายจากค่าใช้จ่ายด้านสุขภาพของครัวเรือนไทยในช่วงที่มีการระบาดของโรคโควิด 19 พบว่าลดลงเมื่อเปรียบเทียบกับสถานการณ์ก่อนการระบาด โดยเฉพาะอย่างยิ่งครัวเรือนที่มีรายได้น้อยที่สุด พบว่า มีความเสี่ยงในการล้มละลายลดลงร้อยละ 30-33 อย่างไรก็ตาม แม้รัฐบาลพยายามสร้างกลไกการตัดสินใจด้านการคลังสุขภาพในช่วงการระบาดของโรคโควิด 19 ให้แตกต่างจากสถานการณ์ปกติ แต่กฎระเบียบและวิธีการใช้เงินไม่ได้แตกต่างจากกลไกเดิมมากนัก ส่งผลต่อความรวดเร็วในการตอบสนองต่อการระบาดของโรค
********************************** มีนาคม 2566
รัฐบาลไทย-ข่าวทำเนียบรัฐบาล-“ทิพานัน” ขอบคุณชาวสงขลา หนุน “พล.อ.ประยุทธ์”เป็นนายกฯ สะท้อนเชื่อมั่นตัวตนซื่อสัตย์ กล้าตัดสินใจ ชูผลงานพัฒนาสงขลาสู่ เขตพัฒนาเศรษฐกิจพิเศษชายแดน
วันอาทิตย์ที่ 5 มีนาคม 2566
05/03/2566
“ทิพานัน” ขอบคุณชาวสงขลา หนุน “พล.อ.ประยุทธ์”เป็นนายกฯ สะท้อนเชื่อมั่นตัวตนซื่อสัตย์ กล้าตัดสินใจ ชูผลงานพัฒนาสงขลาสู่ เขตพัฒนาเศรษฐกิจพิเศษชายแดน
“ทิพานัน” ขอบคุณชาวสงขลา หนุน “พล.อ.ประยุทธ์”เป็นนายกฯ สะท้อนเชื่อมั่นตัวตนซื่อสัตย์ กล้าตัดสินใจ ชูผลงานพัฒนาสงขลาสู่ เขตพัฒนาเศรษฐกิจพิเศษชายแดน
วันนี้(5มี.ค.66)น.ส.ทิพานันศิริชนะรองโฆษกประจําสํานักนายกรัฐมนตรีกล่าวถึงผลสํารวจศูนย์สํารวจความคิดเห็น“นิด้าโพล”สถาบันบัณฑิตพัฒนบริหารศาสตร์(นิด้า)เปิดเผยผลสํารวจของประชาชนเรื่อง“คนสงขลาเลือกพรรคไหน”โดยในหัวข้อบุคคลที่คนสงขลาจะสนับสนุนให้เป็นนายกรัฐมนตรีในวันนี้พบว่าอันดับ1คือพล.อ.ประยุทธ์จันทร์โอชานายกฯและรมว.กลาโหม26%ว่าขอบคุณชาวสงขลาที่สนับสนุน พล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมที่ให้การสนับสนุนพล.อ.ประยุทธ์โดยให้เหตุผลเรื่องของความซื่อสัตย์สุจริตมีความเด็ดขาดกล้าตัดสินใจทําให้บ้านเมืองเกิดความสงบและต้องการให้บริหารประเทศอย่างต่อเนื่อง
น.ส.ทิพานันกล่าวว่าที่ผ่านมาพล.อ.ประยุทธ์เร่งขับเคลื่อนการพัฒนาคุณภาพชีวิตให้พี่น้องประชาชนทั่วประเทศมีความมั่นคงในทุกมิติไดยได้บูรณาการแก้ไขปัญหาความเดือดร้อนของประชาชนอย่างเป็นรูปธรรมควบคู่ไปกับนโยบายในการพัฒนาโดยเฉพาะพื้นที่จังหวัดสงลาเป็น1ใน10หวัดที่ขับเคลื่อนการพัฒนาเขตพัฒนาเศรษฐกิจพิเศษชายแดนโดยมีการบริหารจัดการพื้นที่พัฒนาที่ราชพัสดุเพื่อนําร่องการลงทุนซึ่งขณะนี้มีเอกชนและการนิคมอุตสาหกรรมแห่งประเทศไทย(กนอ.)ได้เช่าพื้นที่พัฒนาในเขตพัฒนาเศรษฐกิจพิเศษสงขลาเพื่อก่อสร้างนิคมอุตสาหกรรมแล้วเสร็จและล่าสุดและเมื่อวันที่18ตุลาคม2565ที่ผ่านมาคณะรัฐมนตรียังได้อนุมัติดําเนินงานก่อสร้างโครงการสะพานข้ามทะเลสาบสงขลาอําเภอกระแสสินธุ์จังหวัดสงขลา–อําเภอเขาชัยสนจังหวัดพัทลุงของกรมทางหลวงชนบทระยะเวลาก่อสร้าง3ปีตั้งแต่ปี2566-2568วงเงินรวมทั้งสิ้น4,841ล้านบาทเป็นค่าก่อสร้าง4,700ล้านบาทซึ่งเมื่อโครงการแล้วเสร็จจะช่วยเพิ่มประสิทธิภาพในการขนส่งลดระยะเวลาการเดินทางเชื่อมโยงการคมนาคมโลจิสติกส์สนับสนุนการขนส่งสินค้าและบริการรวมทั้งการท่องเที่ยวเพื่อยกระดับคุณภาพชีวิตของประชาชนให้ประชาชนอยู่ดีกินดี
“ผลโพลที่ออกมาสะท้อนว่าพี่น้องประชาชนเชื่อมั่นในตัวตนของพล.อ.ประยุทธ์และผลงานที่พล.อ.ประยุทธ์ได้ทําไปแล้วและหลายโครงการกําลังทําอยู่และมีแผนที่จะดําเนินการทําต่ออีกหลายโครงการในอนาคต”น.ส.ทิพานันกล่าว
---------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เดินหน้าผลักดันนโยบายท่องเที่ยวรูปแบบคาร์บอนต่ำ ตามแนวคิด BCG เพื่อสังคมที่ยั่งยืน
วันอาทิตย์ที่ 5 มีนาคม 2566
05/03/2566
​โฆษกรัฐบาลเผย นายกฯ เดินหน้าผลักดันนโยบายท่องเที่ยวรูปแบบคาร์บอนต่ํา ตามแนวคิด BCG เพื่อสังคมที่ยั่งยืน
​โฆษกรัฐบาลเผย นายกฯ เดินหน้าผลักดันนโยบายท่องเที่ยวรูปแบบคาร์บอนต่ํา ตามแนวคิด BCG เพื่อสังคมที่ยั่งยืน
วันนี้ (5 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนให้หน่วยงานภาครัฐและเอกชน ดําเนินงานด้านนโยบายการท่องเที่ยว โดยปฏิบัติตามแนวทางที่นายกรัฐมนตรีให้ความสําคัญ ซึ่งสอดคล้องกับโมเดลเศรษฐกิจ BCG (Bio-Circular-Green Economy) และสร้างสังคมคาร์บอนต่ําในการพัฒนาเศรษฐกิจ เพื่อสิ่งแวดล้อมที่ยั่งยืน เชื่อมั่นประเทศไทยมีแหล่งท่องเที่ยวที่น่าสนใจ สามารถส่งเสริมให้เกิดการพัฒนาทางด้านเศรษฐกิจไปพร้อมกับการดูแลรักษาทรัพยากรธรรมชาติและสิ่งแวดล้อม เพื่อพัฒนาประเทศไปสู่ความสมดุล ยั่งยืน
โฆษกประจําสํานักนายกรัฐมนตรี กล่าวว่าที่ผ่านมารัฐบาลสนับสนุนนโยบายที่ให้ความสําคัญกับการพัฒนาเพื่อความยั่งยืน ภายใต้แนวคิด BCG อาทิ การส่งเสริมเศรษฐกิจชีวภาพ (Bio Economy) การส่งเสริมเศรษฐกิจหมุนเวียน (Circular Economy) การส่งเสริมเศรษฐกิจสีเขียว (Green Economy) การส่งเสริมการใช้พลังงานสะอาด สนับสนุนการดําเนินงานการลดก๊าซเรือนกระจกของประเทศไทย ควบคู่ไปกับการท่องเที่ยว รวมทั้ง ได้จัดทํา Environment Map จัดทําระบบบัญชีเศรษฐกิจทรัพยากรธรรมชาติและสิ่งแวดล้อม จัดทําผังภูมินิเวศระดับภาค เพื่อส่งเสริมการใช้ประโยชน์ของทรัพยากรอย่างคุ้มค่า การพัฒนาการใช้ประโยชน์พื้นที่รองรับและลดผลกระทบต่อการเปลี่ยนแปลงภูมิอากาศ และการส่งเสริมสังคมคาร์บอนต่ําให้ครบทุกภูมิภาค ภายในปี 2570 นอกจากนี้ รัฐบาลยังดําเนินนโยบายบริหารจัดการอุทยานแห่งชาติและแหล่งท่องเที่ยวทางธรรมชาติ รวมทั้งเสริมสร้างการมีส่วนร่วมของภาคส่วนต่างๆ ในการดูแลรักษาสิ่งแวดล้อม และกระตุ้นการท่องเที่ยวแบบคาร์บอนต่ํา
“นายกรัฐมนตรี ให้ความสําคัญกับการดําเนินนโยบายการท่องเที่ยวอย่างยั่งยืน ภายใต้โมเดลเศรษฐกิจแบบใหม่ เพื่อบรรลุสู่เป้าหมายการพัฒนาอย่างยั่งยืน รักษาฐานทรัพยากรธรรมชาติของประเทศไว้ให้คงความอุดมสมบูรณ์ เพื่อส่งต่อถึงคนในรุ่นใหม่ในอนาคต รวมทั้ง ส่งเสริมเศรษฐกิจที่ยั่งยืนให้กับชุมชน ให้ประชาชนมีคุณภาพชีวิตที่ดีตามแนววิถีใหม่ ควบคู่กับทรัพยากรและสิ่งแวดล้อมที่ยั่งยืน เพื่อส่งต่อสภาพแวดล้อมที่ดีขึ้นให้กับลูกหลานของเราในอนาคต” นายอนุชาฯ กล่าว